Ma ei mäleta, kust mina seda lugesin, võimalik, et Strandberg kuskil kirjutas, et  korralik ahi on üks kõrgema kasuteguriga kütmismooduseid, millega järelikult konkureerib keskkonnasõbralikkkuse poolest ainult maa- ja päikeseküte. Isegi kohalik (oma maja) keskküte olevat ebatõhusam, kuna mööda torusid liikudes jõuab osa soojust kaotsi minna. Kaugkeskküttega läheb muidugi veel enam kaotsi. Ning kasutegur ja keskkonnahoidlikkus on põletamisel saadud energia puhul lahutamatult seotud.  Teiseks, ahjus põletatakse reeglina puid, aga vähemalt osa keskkütet toimub minuteada fossiilsete kütuste  baasil, ja puud on erinevalt viimasest taastuv energiaallikas.  Juhul, kui keskküte kasutab põlevkivi või toimib ainult elektri abil, mis kasutab samuti põlevkivi, siis on vist isegi kamin parem kui keskküte.  Kuskil arvutas keegi ka seda, et täis kasvada jõudnud ja metsas surev ning kõdunev puu tekitab vähemalt sama palju kasvuhoonegaase kui põlemisel (mis see kõdunemine muud on kui aeglane põlemisprotsess, eks ole).